  Майя Бывальцева 26-тӥ оштолэзе Ижкарын Чернобыльысь атом электростанциын шимучыр луэм дырысен 35 ар тырмонлы тупатэм буре ваён ужрад ортчиз. Со сярысь Удмуртиысь Кун Кенешлэн пресс-службаез ивортӥз. Ужрадэ улосвыл парламентысь депутатъёс, кар кивалтӥсьёс, мер огазеяськонъёслэн ёзчиоссы, шимучырлэсь бервылзэ утялтонэ пыриськемъёс, улонысь кошкемъёслэн ӵыжы-выжыоссы пыриськизы. Тупаса улон вакытэ та техногенной катастрофалэсь бервылзэ утялтон понна зэмос ожгар ужрадъёс кутоно луиз. Дуннеез кышкытлыклэсь утён понна Чернобыле службае быдэс кунысь адямиосты басьтӥзы, кинлэн кулэ тодонлыкъёсыз вал. Мукетъёссэ утён понна соос асьсэлэсь тазалыксэс но асьсэлэсь улонзэс сётӥзы. Со зэмос подвиг, кудзэ вунэтыны уг яра Алексей Чернов, Кун Кенешысь ужъя, мерлыко политикая но ветеранъёслэн ужпумъёссыя ялан ужась ӧрилэн кивалтӥсезЧернобыльысь аварилэсь бервылзэ утялтонэ Удмуртиысь 3 сюрслэсь трос адями пыриськиз, тросэз улонысь кошкизы ни. Ужрадэ лыктэмъёс радиаци авариосын быремъёслы синпелет доры сяськаос понӥзы, кулэмъёсты чус улыса буре вайизы. Пусъём, та дыре федерал но улосвыл ёзъёсын ликвидаторъёслы но соослэн семьяоссылы юрттон амалъёс кутэмын. Чернобыльысь шимучырлэсь бервылзэ утялтӥсьёс кун данъетъёсын пусъемын.  Тегъёс: Мерлык Шимучыръёс Ижкар Удмуртия Чернобыльысьшимучыр  